stanford-oval/wikipedia huggingface dataset:
Valter Klauson

| Valter Klauson |
| --- | --- |

Neuvosto-Viron pääministeri
 lokakuu 1961 – tammikuu 1984  
Edeltäjä:  Aleksei Müürisepp
Seuraaja:  Bruno Saul
Henkilötiedot
Syntynyt: 2. tammikuuta 1914 Laukaa, Ylä-Laukaan kihlakunta, Pietarin kuvernementti
Kuollut: 5. joulukuuta 1988 Moskova, Neuvostoliitto
Kansalaisuus:  venäjänvirolainen
Tiedot
Puolue:  Viron kommunistinen puolue (EKP)
Muut puolueet:  Neuvostoliiton kommunistinen puolue (NKP)
Valter Klauson (2. tammikuuta 1914 Laukaa – 5. joulukuuta 1988 Moskova) oli vuosina 1961–1984 Neuvosto-Viron ministerineuvoston puheenjohtajana.
Valter Klauson kävi vuosina 1930–1933 kotiseudullaan Neuvostoliiton Leningradin alueen Laukaassa autoteknisen koulun. Sen jälkeen vuosina 1934–1941 hän työskenteli tie-, silta- ja rautatierakentamisen työnjohtotehtävissä eri puolilla Neuvostoliittoa, kuten Kazakstanissa, Leningradin alueella, Tšitan alueella ja Murmanskin alueella. Puna-armeijan miehitettyä Viron Klauson työskenteli alkuvuoden 1941 maassa tieliikenteen päämekaanikkona. Vuodesta 1943 alkaen Klauson toimi puna-armeijan poliittisena upseerina eli politrukkina. Hän oli mukana joukoissa, jotka valtasivat kesällä 1944 Rezeknen ja Tarton.
Klauson palasi Viroon puna-armeijan miehitettyä maan uudelleen sen syksyllä 1944. Hän toimi Neuvosto-Viron tierakennustoiminnan johtajana. Vuosina 1953–1954 hän toimi neuvostotasavallan liikenneministerinä ja sen jälkeen vuosina 1954–1961 varapääministerinä. Vuonna 1965 hän suoritti kommunistisen puolueen puoluekoulututkinnon. Hän oli lähes 30 vuoden ajan eli vuosina 1956–1984 EKP:n keskuskomitean jäsen.
Valter Klauson valittiin lokakuussa 1961 Aleksei Müüriseppin seuraajana Neuvosto-Viron ministerineuvoston puheenjohtajaksi. Tätä tehtävää hän hoiti peräti 23 vuoden ajan. Klauson oli Neuvostoliiton korkeimman neuvoston jäsen vuosina 1958–1974 ja Viron neuvostotasavallan korkeimman neuvoston jäsen vuosina 1955 ja uudelleen 1963–1985. Lisäksi hän oli NKP:n keskuskomitean ehdokasjäsenenä vuosina 1961–1984.
Valter Klauson jäi eläkkeelle tammikuussa 1984, jolloin hänen seuraajakseen Neuvosto-Viron pääministeriksi tuli varapääministeri Bruno Saul. Klauson asui eläkevuodet Moskovassa, mutta haudattiin kuoltuaan joulukuussa 1988  Tallinnaan.
Neuvosto-Viron Ministerineuvoston puheenjohtajat (pääministerit)
Johannes Vares (1940) | Johannes Lauristin (1940) | Arnold Veimer (1944) | Aleksei Müürisepp (1951) | Valter Klauson (1961) | Bruno Saul (1984) | Indrek Toome (1988)
Claes-Göran Hederström

Claes-Göran Hederström
Claes-Göran Hederström (20. lokakuuta 1945 Danderyd, Ruotsi – 8. marraskuuta 2022 Norrköping) oli ruotsalainen laulaja. Hän voitti Melodifestivalenin 1968 kappaleella ”Det börjar verka kärlek, banne mej” ja valikoitui näin edustamaan Ruotsia saman vuoden Eurovision laulukilpailussa. Kansainvälisessä kilpailussa Hederström sijoittui viidenneksi. Hederström osallistui uudestaan Melodifestivaleniin vuonna 1973 kappaleella "Historien om en vän" ja sijoittui kilpailussa kahdeksanneksi. Televisiodebyyttinsä Hederström teki Ruotsin televisiossa 1967.
Hederström levytti vuonna 1967 Nina Lizellin kanssa kappaleen "Flickan i fönstret mitt emot".
Aiheesta muualla

Wikimedia Commonsissa on kuvia tai muita tiedostoja aiheesta .
Hederströmin viralliset kotisivut (Arkistoitu – Internet Archive)
Cowboy Style

| ”Cowboy Style” Kylie Minogue |
| --- | --- | --- |

Singlen tiedot
 Albumilta: Impossible Princess
 B-puoli: ”Love Takes Over Me”
 Äänitetty : Lontoo, Englanti
 Julkaistu: 18. elokuuta 1998
 Formaatti: CDS
 Tekijä(t): Kylie Minogue Steve Anderson Dave Seaman
 Tuottaja(t): Brothers in Rhythm
 Kesto: 04.44
 Levy-yhtiö: Deconstruction
Kylie Minoguen muut singlet
| ”Breathe” 1998 | ”Cowboy Style” 1998 | ”GBI: German Bold Italic” 1998 |
"Cowboy Style" on Kylie Minoguen kappale albumilta Impossible Princess (1997). Se on albumin neljäs ja viimeinen single, joka julkaistiin 18. elokuuta 1998. Kappaleen ovat kirjoittaneet Kylie Minogue, Steve Anderson ja Dave Seaman.
Singlen kappaleet

Cowboy Style – 3.51 (Radio Edit)
Love Takes Over Me – 4.09 (Singleversio)
Cowboy Style (Musiikkivideo)
Cowboy Style – 3.51 (Radio Edit)
Love Takes Over Me – 4.09 (Singleversio)
Esitykset konsertissa

Intimate and Live Tour
KylieFever2002 Tour
Showgirl Homecoming Tour
Listasijoitukset

| Lista (1998) | Korkein sijoitus |
| --- | --- |
Australia (ARIA Charts): 39
Aiheesta muualla

Kylie Minoguen virallinen sivusto (englanniksi)
Verihiili

Verihiili (lat. carbo sanguinis) on hienojakoista mustaa jauhetta, joka on valmistettu verta kuivattamalla ja ilmattomassa tilassa hehkuttamalla. Ennen kuumennusta vereen sekoitetaan 15–20 % potaskaa ja kuumennuksen jälkeen massa huuhdellaan suolahapolla, pestään vedella ja hehkutetaan uudelleen ilmattomassa tilassa. Sitä käytetään aktiivihiilenä esimerkiksi poistettaessa nesteistä väriaineita, jolloin neste kirkastuu. Aiemmin verihiiltä on käytetty muun muassa vesisuodattimissa. Verihiili on eräs eläinhiili eli eläinjätettä kuumentamalla aikaansaatu hiililaatu.
DHT

DHT tarkoittaa ainakin seuraavia asioita:
Dihydrotestosteroni, mieshormoni.
Hajautettu tiiviste, vertaisverkkotekniikka. Eng. distributed hash table.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DHT”, voi hakea sivunnimihaulla, laajalla sivunnimihaulla tai tekstihaulla.
Valko-Venäjän jalkapallomaajoukkue

Valko-Venäjän jalkapallomaajoukkue edustaa Valko-Venäjää kansainvälisissä jalkapallon maajoukkuekilpailuissa. Se toimii Valko-Venäjän jalkapalloliiton alaisuudessa.
Valko-Venäjä pelasi ensimmäiset maaottelunsa Neuvostoliiton hajoamisen jälkeen vuonna 1992. Se ei ole koskaan pääsyt MM- tai EM-kisojen lopputurnaukseen. Valko-Venäjän maajoukkue oli kuitenkin mukana Lontoon olympialaisten jalkapalloturnauksessa, jonne se sai paikkansa nuorten EM-kisoista vuonna 2011.
Kotiottelunsa Valko-Venäjä pelaa Minskissä Dinamo-stadionilla.
Päävalmentajat

28. lokakuuta 1992 - 25. toukokuuta 1994  Mih’ail Verhejenka
17. elokuuta 1994 - 9. lokakuuta 1996  /  Sjarhei Babouski
5. tammikuuta 1997 - 8. syyskuuta 1999  Mih’ail Verhejenka
9. lokakuuta 1999 - 4. kesäkuuta 2000  Sjarhei Babouski
16. elokuuta 2000 -  2003  Eduard Malofejev
7. syyskuuta 2002  Valeryi Straltsou (tuuraaja)
2003-2005  Anatoli Baidatšnyi
2005–2006  Juri Kurnenin
2006-2007  Jury Puntus
2007-2011  Bernd Stange
2011-2014  Georgi Kondratjev
2014  Andrei Zyhmantovitš (tuuraaja)
2014-  Aljaksandr H’atskevitš
Tunnettuja pelaajia

| --- | --- |
 Vasil Baranau  Valjantsin Bjalkevitš  Henadz Bliznjuk  Vital Bulyha  Jahor Filipenka  Aljaksandr Hleb  Vjatšaslau Hleb  Sjarhei Hurenka  Aljaksandr H’atskevitš  Vasil H’amutouski  Tsimafei Kalatšou  Sjarhei Karnilenka:  Uladzimir Karytska  Aljaksandr Kultšy  Vital Kutuzau  Andrei Lauryk  Sjarhei Ameljantšuk  Anton Putsila  Vital Radzivonau  Maksim Ramaštšanka  Sjarhei Štanjuk  Henadz Tumilovitš  Sjarhei Veramko  Juryi Žaunou
Saksalainen Bernd Stange valmensi Valko-Venäjää vuosina 2007–2011.
Cladrastis-kladi

| Cladrastis-kladi |
| --- | --- |
 Pickeringia montana
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
(luokittelematon)::  Cladrastis-kladi  Wojciechowski et al. 2004
Synonyymit
 Sophoreae 
Suvut
 Cladrastis Raf. 1824 – lakkipuut  Pickeringia Nuttall 1840  Styphnolobium Schott 1830 – pagodipuut 
Katso myös
   Cladrastis-kladi Wikispeciesissä   Cladrastis-kladi Commonsissa 
Infobox OKNimi-testi OK: 
Cladrastis-kladi on hernekasvien heimoon kuuluva monofyleettinen kladi, jonka lajeja esiintyy Itä-Aasiassa ja Pohjois-Amerikan eteläosissa. Kladi on muodostettu johdonmukaisesti molekulaarisen fylogenetiikan perusteella ja on Meso-Papilionoideae-kladin sisarkladi. Kladin olemassaoloa ehdotettiin aluksi rakenteellisten, sytologisten ja biokemiallisten todisteiden perusteella, kunnes tutkimukset vahvistivat sukulaisuuden. Kladin arvellaan eronneen muista hernekasveista 47,4 ± 2,6 miljoonaa vuotta sitten eoseenikaudella. Kladi on monofyleettinen, mutta siihen sisältyvä lakkipuiden (Cladrastis) suku on parafyleettinen, sillä kaksi muuta sukua ovat kehittyneet siitä.
Suvut

Kladi koostuu kolmesta elossa olevasta suvusta: lakkipuut (Cladrastis), monotyyppinen Pickeringia sekä pagodipuut (Styphnolobium). Lisäksi on löydetty Cladrastis- ja Styphnolobium-sukuihin kuuluvia fossiileja. Kladin nimi on epävirallinen, eikä sillä ole mitään erityistä taksonomista asemaa, kuten ICBN:n ja ICPN:n hyväksymissä nimissä. Virallisen määritelmän mukaan kladin laajin kruunukladi sisältää lajin Cladrastis kentukea (Dum. Cours.) Rudd 1971, mutta ei lajia Dermatophyllum secundiflorum (Ortega) Gandhi & Reveal 2011, eikä lajia Swartzia simplex Spreng. 1825..
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cladrastis clade
Käännös suomeksi
Cowboys from Hell

| Cowboys from Hell Pantera |
| --- | --- | --- |

Studioalbumin tiedot
 Äänitetty : 1989 – 1990
 Julkaistu: 24. heinäkuuta, 1990
 Tuottaja(t): Terry Date
 Tyylilaji: groove metal, thrash metal, post-thrash
 Kesto: 57.31
 Levy-yhtiö: Atlantic Records
Panteran muut julkaisut
| Power Metal 1988 | Cowboys from Hell 1990 | Vulgar Display of Power 1992 |
Cowboys from Hell on Panteran viides albumi ja ensimmäinen, jonka julkaisi Atlantic Records. Levyn nimikappale on Panteran tunnetuimpia kappaleita. Levy julkaistiin 24. heinäkuuta 1990, ja sen tuottaja oli Terry Date. Albumi oli Panteran ensimmäinen albumi, joka menestyi kaupallisesti. Levy oli myös Panteran ensimmäinen levy, joka ei enää edustanut glam metallia vaan huomattavasti rankempaa groove metallia. Tämän vuoksi Panteran jäsenet eivät laske aiempia albumeitaan kuuluvaksi yhtyeen viralliseen diskografiaan, ja esimerkiksi yhtyeen virallisilla nettisivuilla Cowboys from Hell on ensimmäinen merkitty julkaisu.
Billboard Music Chartsin Heatseekers listasi albumin sijalle 27.
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Kulta: 14. syyskuuta 1993
Platina: 16. heinäkuuta 1996
Kappaleet

Cowboys from Hell – 4.06 (Pantera)
Primal Concrete Sledge – 2.13 (Pantera)
Psycho Holiday – 5.19 (Pantera)
Heresy – 4.45 (Pantera)
Cemetery Gates – 7.03 (Pantera)
Domination – 5.02 (Pantera)
Shattered – 3.21 (Pantera)
Clash with Reality – 5.15 (Pantera)
Medicine Man – 5.15 (Pantera)
Message in Blood – 5.09 (Pantera)
The Sleep – 5.47 (Pantera)
The Art of Shredding – 4.16 (Pantera)
Kokoonpano

Vinnie Paul – Rummut
Philip Anselmo – Laulu
Dimebag Darrell – Kitara
Rex "Rocker" Brown – Basso
Aiheesta muualla

Cowboys from Hell Discogsissa. (englanniksi)
Albumi Cowboys from Hell Encyclopaedia Metallum -sivustolla (englanniksi)
Pantera
| --- | --- |
Studioalbumit::   Metal Magic  Projects in the Jungle  I Am the Night  Power Metal  Cowboys from Hell  Vulgar Display of Power  Far Beyond Driven  The Great Southern Trendkill  Reinventing the Steel 
Muut julkaisut:  Official Live: 101 Proof (live) - The Best of Pantera - Reinventing Hell (kokoelma)
Cladoneura

| Cladoneura |
| --- | --- |
 oligoseeni–nykyaika (holoseeni)  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Osalahko::  Tipulomorpha
Heimo::  Talvisääsket Trichoceridae
Alaheimo::  Trichocerinae
Tribus::  Trichocerini
Suku::  Cladoneura  Scudder, 1894
Synonyymit
 Diazosma Bergroth, 1913 
Katso myös
   Cladoneura Wikispeciesissä  
Infobox OKNimi-testi OK: 
Cladoneura on talvisääskien (Trichoceridae) heimoon kuuluva hyönteissuku. Se sisältää suurikokoisia talvisääskiä, joiden siiven pituus on noin 10 millimetriä. Useimmista muista talvisääskistä poiketen ne lentävät pääasiassa kesällä ja alkusyksyllä. Cladoneura sisältää vain viisi nykyistä lajia, jotka elävät harvinaisina Pohjois-Amerikassa, Euroopassa ja Himalajan vuoristossa Tiibetissä. Lisäksi Pohjois-Amerikasta tunnetaan yksi fossiilinen laji. Yksi laji, Cladoneura hirtipenne, elää oletettavasti myös Suomessa, mutta siitä ei ole julkaistua tietoa.
Lajit

Cladoneura hirtipenne
Cladoneura pratti
Cladoneura seclusum
Cladoneura subsinuatum
Cladoneura tibeticum
†Cladoneura willistoni
DNA (Circlen kappale)

| ”DNA” Circle |
| --- | --- | --- |

Singlen tiedot
 Äänitetty : S'hole Studios, heinä-elokuu 1991
 Julkaistu: 1991
 Formaatti: 7"
 Tuottaja(t): Circle ja Jukka Sillanpää
 Tyylilaji: progressiivinen rock
 Levy-yhtiö: Circles Of 7th Seal
Circlen muut singlet
|   | ”DNA” 1991 | ”Point” 1992 |
DNA on vuonna 1991 omakustanteena ilmestynyt Circlen ensimmäinen single. Kyseessä on ainoa levytys, jolla soittaa yhtyeen ensimmäinen kokoonpano. Kappale on eri versiona mukana myös vuonna 1994 ilmestyneellä Circlen debyyttialbumilla Meronia. Full Contact Records julkaisi singestä remasteroidun uusintapainoksen vuonna 2014.
Muusikot

Jussi Lehtisalo – kitara, laulu
Marko Taipale – basso
Juha Ahtiainen – rummut
Kappaleet

DNA – 3.32
Independence – 3.53
Chūō

Chūō voi tarkoittaa:
Maantiede

Chūō, Japanin kaupunki Yamanashin prefektuurissa
Chūō-ku, suuralueen nimitys useissa Japanin suurkaupungeissa
Chūō, yksi Tokion erillisalueista
Chūō, Japanin entinen maaseutukaupunki Kumamoton prefektuurissa
Chūō, Japanin entinen maaseutukaupunki Okayaman prefektuurissa
Liikenne

Chūō-päälinja, Tokion ja Nagoyan yhdistävä rautatielinja Japanissa
Chūō–Sōbu-linja, lähiliikenteen rautatielinja Tokion ja Chiban prefektuureissa
Chūō-linja, yksi Osakan metron linjoista
Chūō Shinkansen, rakenteilla oleva maglevlinja Japanissa
Chūō-moottoritie, Tokion ja Nagoyan yhdistävä moottoritie Japanissa
Muuta

Chūō-yliopisto, tokiolainen yliopisto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chūō”, voi hakea sivunnimihaulla, laajalla sivunnimihaulla tai tekstihaulla.
DNA Welho

| DNA Welho Oy |
| --- | --- |

Tunnuslause:  Tuo viihteen kaikkiin ruutuihin
Yritysmuoto:  osakeyhtiö
Perustettu:  1973 (Helsingin Kaapelitelevisio Oy)
Lakkautettu:  1. lokakuuta 2024
Toimitusjohtaja:  Timo Kipinoinen
Kotipaikka:  Helsinki, Suomi
Toimiala:  televiestintäpalvelut
Tuotteet:  laajakaistaliittymät, maksu-tv-kanavat, digiboksit
Liikevaihto:   207 milj. € (2023)
Liikevoitto:   64 milj. € (2023)
Henkilöstö:   180 (2023)
Emoyhtiö:  DNA Oyj
Omistaja:  DNA Oyj
Infobox OKVirheellinen NIMI-arvo: 
Yhtiön aiempi logo vuoteen 2015
DNA Welho Oy (entisiltä nimiltään PlusTV, Welho ja Helsinki Televisio Oy) oli DNA Oyj:n tytäryhtiö. Se oli Suomen suurin kaapelitelevisio-operaattori, joka välitti radio-, televisio-, maksutelevisio-, ja laajakaistapalveluita usealla eri jakelualustalla. DNA Oy osti Welhon liiketoiminnan Sanomalta 30. kesäkuuta 2010 voimaan astuneella kaupalla.
Historia

Vuonna 1973 perustetaan Helsingin Kaapelitelevisio Oy. Sen kaapeliverkon ensimmäinen osaverkko valmistuu Pasilaan vuonna 1975. Vuonna 1977 yhtiön nimeksi tulee Helsinki Televisio Oy.
Vuonna 1978 Helsinki Televisio (HTV) käynnistää Euroopan ensimmäisen maksu-tv-kanavan, Viihdekanavan.
Vuonna 1982 yhtiö aloittaa Sky Channel -kanavan välittämisen verkossaan. Vuonna 1984 HTV:n verkkoon kytkettyjen kotitalouksien määrä ylittää 100 000.
Syksyllä 1997 HTV alkaa tarjota kaapelimodeemipalveluja KAMU10-nimellä. Vuonna 1999 yhtiön internetpalvelujen nimeksi tulee htvi, ja kaapelimodeemipalvelun laajentamista kiihdytetään. Vuonna 2000 internetpalvelut saavat nimen Welho.
HTV aloittaa digi-tv-lähetykset vuonna 2001 ja lopettaa analogiset lähetykset 1. maaliskuuta 2008.
Vuoden 2006 lopussa HTV aloittaa kaupalliset HDTV-lähetykset ensimmäisenä Suomessa.
Keväällä 2007 yhtiö aloittaa tv-palvelujen tarjoamisen ADSL-asiakkailleen IPTV-tekniikalla. Palvelu lopetettiin tammikuussa 2010.
Joulukuussa 2009 HTV aloittaa 3DTV-testilähetykset verkossaan.
31. toukokuuta 2010 ilmoitetaan, että Welhon liiketoiminta siirtyy osaksi DNA Oy:tä. Kauppa astuu voimaan 30. kesäkuuta 2010, kun sille on saatu kilpailuviranomaisten ja valtioneuvoston hyväksynnät. Welho siirtyy osaksi DNA Oy:tä 1. heinäkuuta 2010 ja Sanomasta tulee samalla DNA:n toiseksi suurin omistaja 21 prosentin osuudella.
6. helmikuuta 2014 ilmoitetaan, että DNA keskittää kaapeli- ja antenniverkon televisioliiketoiminnan sekä kiinteän verkon laajakaistaliiketoiminnan 1. maaliskuuta yhteen yhtiöön, jonka nimeksi tulee DNA Welho Oy. Antenniverkossa maksu-tv-palveluita tarjoava PlusTV (DigiTV Plus Oy) siirtyi syyskuussa 2013 DNA:n omistukseen. Osana DNA-konsernin viihdepalvelujen kehittämistä DNA yhdistää PlusTV:n ja DNA Welhon koko televisioliiketoiminnan sekä kiinteän verkon laajakaistaliiketoiminnan samaan yhtiöön. Samassa yhteydessä DigiTV Plus Oy:n nimi vaihtuu DNA Welho Oy:ksi.
Vuodesta 2015 lähtien DNA- ja DNA Welho -tuotteet ovat olleet samaa tuoteperhettä.
DNA:n antennitelevisioverkon maksutelevisiotoiminta siirtyi Digitalle alkuvuonna 2020.
Aiheesta muualla

DNA:n palvelukeskukset | Itsepalvelu ja Minun palveluni
DNA:n kotisivut (Arkistoitu – Internet Archive)
Facebookin DNA Welho -sivut
https://www.dna.fi/radiokanavat
Valter Pirhonen

Valter Teodor Pirhonen (8. lokakuuta 1897 Käkisalmi – 6. heinäkuuta 1966) oli suomalainen kirjailija.
Teoksia

Sinisten kuningas, murrosiän romaani.   WSOY 1918
Chișinău

| Chișinău |
| --- | --- |

 lippu:  vaakuna
 Chișinău
 Koordinaatit: 47°0′N, 28°55′E 
Valtio:   Moldova
Asema:  Itsehallinnollinen kaupunki
Historiall. maininta:  1436
Hallinto:  
 – Pormestari:  Dorin Chirtoacă
Pinta-ala:  
 – Kokonaispinta-ala:  120 km²
Korkeus:  85 m
Väkiluku (2014):  674 500 (pääkaupunki)
 – Metropolialue:  804 500 (kaupunkipiiri, Municipiul Chişinău) 
Aikavyöhyke:  UTC+2
 – Kesäaika:  UTC+3
Postinumero:  MD-20xx
Suuntanumero(t):  +373 22
 
 http://www.chisinau.md 
 Moldovan pääkaupunki 
Infobox OKVirheellinen NIMI-arvo: 
Chișinău [kiʃi'nəw] (kyrillisin kirjaimin Кишинэу, ukr. Кишині́в, Kyšyniv, ven. Кишинёв, Kišinjov) on Moldovan pääkaupunki. Chișinăun kaupungin asukasluku on noin 674 500, koko kaupunkipiirin noin 804 500 (2014 alussa).
Historia

Chișinău on ollut asuttua seutua vuosituhansia. Arkeologit ovat löytäneet seudulta esimerkiksi kivikautisia asutuksia ajalta 8 000–35 000 eaa., sekä varhaisen rautakauden asutuksia 8.–10. vuosisadalta eaa. Seudulta on löydetty myös antiikin Rooman kolikoita 4. vuosisadalta jaa., mikä kertoo alueen asukkaiden yhteydestä roomalaisiin maakuntiin Tonavan alajuoksun ja Mustanmeren seudulla.
Ensimmäinen historiallinen maininta Chișinăusta on annettu 17. heinäkuuta 1436. Kylä sijaitsi luostarin ympärillä. 1500-luvulla turkkilaiset osmanit valloittivat sen. Vielä 1800-luvun alussa se oli pieni, 7 000 asukkaan kylä. Vuonna 1812 Venäjän keisarikunnan joukot valtasivat kaupungin ja tekivät siitä Bessarabian keskuksen. Väkiluku kasvoi 92 000:een vuonna 1862 ja 125 787:ään 1900. Tuolloin 43 prosenttia asukkaista oli juutalaisia.
Turkin sodassa 1877–1878 kaupunki oli Venäjän hyökkäyksen pääkohde.
Romania piti Chișinăuta hallussaan vuosina 1918–1940, sitten se luovutettiin Neuvostoliitolle. 10. lokakuuta vuonna 1940 kaupunkia hävitti 7,3 Richterin asteikon maanjäristys. Toisessa maailmansodassa kaupunki hävitettiin kahdesti, vuosina 1941 ja 1944. Hävitetty kaupunki jälleenrakennettiin vuosina 1947–1949 neuvostoarkkitehti Aleksei Sjutsevin suunnitelmien pohjalta. 1950-luvun alussa kaupungin väkiluku kasvoi nopeasti. Vuonna 1977 kaupunkia koetteli jälleen uusi maanjäristys.
Maantiede ja ilmasto

Chișinău sijaitsee seitsemällä kukkulalla Dnestrin haaran, Bâcjoen varrella. Kaupungin keskusta on Bâcjoen oikealla eli lounaanpuoleisella rannalla. Siellä vallitsee mannerilmasto. Lämpimimpiä kuukausia ovat heinäkuu ja elokuu, jolloin keskimääräinen ylin lämpötila käy 26 asteen yläpuolella. Kylmin kuukausi on tammikuu, jolloin lämpötila on keskimäärin koko ajan pakkasen puolella, keskimääräinen alin lämpötila -6 astetta. Sateisinta on kesäkuussa. Talvella sataa lunta.
Kaupunkipiiri ja sen väestö

Chișinăun kaupunkipiirin (Municipiul Chişinău) asukasluku 804 500 (2014) sisältää pääkaupungin (Chișinău, 674 500 as.) ohella kuusi pienempää kaupunkia (Codru 11 700 as., Cricova 8 700 as., Durlești 19 800 as., Sîngera 12 900 as., Vadul lui Vodă 5 700 as. ja Vatra 3 500 as.). Kaupunkipiirin kylissä asuu noin 72 800 maaseutuasukasta.
Vuoden 2004 väestönlaskentaan (712 218 as.) verrattuna kaupunkipiirin väestö on kasvanut yli 10 prosenttia  vuosikymmenessä. Tuolloin itse pääkaupungissa oli 589 445, kaupunkipiirin muissa kaupungeissa 54 759 ja maaseutukylissä  68 014 asukasta.
Kulttuuri ja nähtävyydet

Kaupungin pääkatu on ruhtinas Tapani III Suuren mukaan nimetty Stefan cel Maren puistokatu. Sen varrella sijaitsevat tärkeimmät hallintorakennukset. Vanhassakaupungissa on yli 700 taloa 1800-luvulta. Museoihin kuuluvat Moldovan kansallismuseo, Etnografinen museo ja Arkeologinen museo.
Koulutus

Kaupungissa on 12 julkista ja 11 yksityistä yliopistoa ja Moldovan tiedeakatemia. Moldovan valtionyliopisto perustettiin 1946. Siitä erkanivat myöhemmin Moldovan teknillinen yliopisto (1964), kauppatieteiden akatemia (1991) ja teologinen akatemia (1993). Muita ovat muun muassa maataloustieteellinen ja kasvatustieteellinen yliopisto.
Liikenne ja elinkeinoelämä

Chișinăussa sijaitsee Moldovan ainoa siviili-ilmailuun tarkoitettu lentoasema. Chișinăun kansainvälisen lentoaseman kansainvälinen tunnus oli aiemmin KIV, joka oli johdettu kaupungin venäjänkielisestä nimestä Kišinjov. Lentokenttäkoodiksi vaihdettiin 18.1.2024 alkaen RMO (sanoista Republic of Moldova). Sieltä on säännöllistä liikennettä moniin Euroopan kaupunkeihin.
Maaliikenteen muodoista suosituin on linja-auto. Paikallisliikenteen lisäksi on myös pitkänmatkan reittejä.
Chișinăun rautatieasemalta on yhteydet Bukarestiin ja Iașiin. Aiemmin asemalta pääsi suoralla junalla myös Kiovaan, Minskiin, Odessaan ja Moskovaan. Kaikki maan sisäinen henkilörautatieliikenne on tällä hetkellä keskeytetty rahoitusvaikeuksien vuoksi.
Chișinău on Moldovan teollisuuden keskus, jossa harjoitetaan teknologiateollisuutta, elektroniikkaa, elintarviketeollisuutta, puunjalostusta, nahkatyötä ja painoteollisuutta.
Urheilijoita

Serghei Dadu (jalkapalloilija)
Alexandru Epureanu (jalkapalloilija)
Gabrielle Goffredo (kilpatanssija, latinalaistanssit)
Anna Matus (kilpatanssija, latinalaistanssit)
Ystävyyskaupungit

Bukarest, Romania
Iași, Romania
Sacramento, Kalifornia, Yhdysvallat
Grenoble, Ranska
Mannheim, Saksa
Kiova, Ukraina
Akhisar, Turkki
Odessa, Ukraina
Tel Aviv, Israel
Reggio Emilia, Italia
Patras, Kreikka
Krakova, Puola
Greensboro, Pohjois-Carolina, Yhdysvallat
Jerevan, Armenia
Ankara, Turkki
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin viralliset kotisivut (romaniaksi)
Vanhoja kuvia Chișinăusta (romaniaksi)
Moldovan hallintopiirit
| --- | --- |
Kaupunkipiirit:   Chișinău  Bălți  Bender 
Hallintopiirit:   Anenii Noi  Basarabeasca  Briceni  Cahul  Cantemir  Călărași  Căușeni  Cimișlia  Criuleni  Dondușeni  Drochia  Dubăsari  Edineț  Fălești  Florești  Glodeni  Hîncești  Ialoveni  Leova  Nisporeni  Ocnița  Orhei  Rezina  Rîșcani  Sîngerei  Soroca  Strășeni  Șoldănești  Ștefan Vodă  Taraclia  Telenești  Ungheni 
Itsehallinnolliset alueet:   Gagauzia  Transnistria 
Ilmakuvaa Chișinăusta
Lähtöselvitysaula Chișinăun lentoasemalla